
הנדון: בקשה לקבלת הצעות למכרז פומבי מס' 128/2014
	מס"ד
	הפנייה לסעיף במכרז
	שאלה/הערה
	תשובות

	
	הבהרה
	לעניין האישורים הנדרשים במסגרת בדיקת בודק הבטיחות (סעיף 1.3.20.4 למכרז), ניתן להמציאם לידי המשרד, תוך חודשיים ממועד ההודעה על הזכייה בשלב ב', ואין חובה להציגם עם הגשת ההצעות במסגרת שלב ב'.

	
	הבהרה
	לעניין המלצות שנדרשות במסגרת אמת המידה 1.3 (המלצות ושביעות רצון מהתקשרוית קודמות), בהתאם לאמור בסעיף 1.12.3.1 למפרט המכרז, על המציע לרשום בהצעתו, רשימה של לקוחות ממליצים, המפרטת את אנשי הקשר ומספרי הטלפון ליצירת קשר עמם. המשרד רשאי לפנות לממליצים אלו, כולם או חלקם, לשם קבלת פרטים אודות השירות שקיבלו ושביעות רצונם ממנו, ובהתאם לכך לנקד את המציעים באמת המידה האמורה.

	
	הבהרה
	במסגרת שלב ב' של המכרז, ולאור הארכת המועדים שניתנה להגשה, יש להגיש ערבות הצעה בנוסח שפורסם במפרט המכרז או אישור על הארכת תקופת הערבות הבנקאית שהוגשה בשלב א' שתהיה בתוקף עד ליום 31.10.2014. 
על המציעים להגיש את אישור הארכת הערבות הבנקאית או ערבות ההצעה עד המועד האחרון להגשת הצעות שנקבע ליום ה' 18.09.2014 בשעה 12:00.

	1.
	
	האם נכס הנמצא בגדרה יכול להיות רלוונטי לאזור אשדוד ו/או קרית מלאכי?

	לא.

	2.
	
	האם הצגת אופציה לשכירות של  מבנה מתאים העומד בכל תנאי המכרז מספיק כדי שנהיה זכאים במכרז מאחר שאיננו יכולים לחתום חוזה עד שלא נדע שאכן זכינו כדי להפעילו.
	לא ניתן להציג אופציה לשכירות. יחד עם זאת, ניתן להציג חוזה שכירות, בהתאם לאמור במכרז, המותנה בזכייה של המציע במכרז. 
יובהר כי בהתאם לסעיף 1.3.20.4.3.2 (1) ניתן להגיש גם מסמך בדבר התחייבות בלתי-חוזרת מצד המשכיר להשכרתו של המבנה המוצע לתקופה, שלא תפחת משלוש שנים, או מסמך, המגדיר את מהות זכויותיו של המציע במבנה, לתקופה, שלא תפחת מ-שלוש שנים.

	3.
	
	דרישות בטיחות

בשביל להפעיל את המעון יש לנו צורך בשכירות מבנה, ואם לא נזכה במכרז לא נשכור את המבנה, 

האם צריך להגיש את נספחי דרישות הבטיחות ומיגון המבנים בשלב זה או רק אחרי הזכיה במכרז?
	יש להגיש את נספחי הבטיחות, מיגון, ביטחון ומאפייני מבנה  (סעיף 1.3.20.4 על תתי סעיפיו) כבר בשלב הגשת ההצעה. 

	4.
	
	נדרש להוכיח בסעיף זה את הזכויות במבנה. אם נזכה במכרז נצטרך לשכור מבנה איך נוכל להוכיח זכויות בשלב זה?
	ראו תשובה לשאלה מס' 2. 

	5.
	
	נדרש למלא בסעיף זה את כתובת המבנה – אם נזכה נצטרך לשכור מבנה איך נוכל למלא בשלב זה את כתובת המבנה?
	יש להציג במסגרת ההצעה מבנה מוצע, ובכלל כך לפרט את הכתובת שלו ולהציג מסמך המצביע על הזכויות בנכס, הכל במסגרת הגשת ההצעה. 
לעניין מבנה זה, יש אף להציג את כלל הדרישות כאמור בסעיף 1.3.20.4 למכרז (בטיחות, מיגון, ביטחון ומאפייני מבנה). 

	6.
	
	1.
האם תוספת שבוע לימודים איננה בגדר שינוי משמעותי לפי סעיף 7.4 למכרז (המקורי)?
2.
במידה ותוספת שבוע הלימודים לא תאושר בתקנות, או שתאושר במתכונת שונה מהכתוב בנספח, מהו המקור החוקי לדרישה שלכם מאיתנו להתחייב לפעילות שאיננה לפי התקנות?
3.
האם תוספת שבוע הלימודים כוללת פעילות מלאה? 
במידה וכן, מהו התעריף הנוסף שישולם על ידי קופות החולים ומשרד הבריאות?
	1. קיצור חופשת הקיץ בשבוע אינו מהווה שינוי משמעותי, שכן אין בכך השפעה ניכרת על עלות מתן השירותים או הכבדה משמעותית על העלות הכלכלית של הפעלת המסגרת. 
סעיף 7.4 להסכם ההתקשרות ימחק, ובמקומו יבוא:
 "גם באשר לשירותים המפורטים במפרט המכרז ונספחיו מובהר ומודגש, כי המשרד יהיה רשאי לשנות, ללא צורך בהתייעצות או בהסכמת הספק, את השירותים הנדרשים, ובלבד שהשינוי לא ישנה באופן משמעותי, את העלות הכלכלית של הפעלת המסגרת."

2. ראשית יצויין כי לא מדובר בשאלת הבהרה להגשת ההצעות במסגרת שלב זה. למעלה מן הצורך יבואר, כי מדובר בסמכותו החוזית של המשרד, כעורך המכרז וכממן את השירותים הניתנים במסגרת המכרז.

3. מדובר בפעילות רגילה ומלאה של המעון. 
בשלב זה, אין כל שינוי בתעריף התוספתי לאוטיסטים, המשולם על ידי משרד הבריאות, המחושב לפי שעות טיפול ומשולם לכל אורך השנה. 
כמו כן, בשלב זה, אין כל שינוי בתעריף שישלמו קופות החולים. התעריף שמשלמות הקופות מעוגן בתקנות, ומבוסס על תמחור הפעילות בקופות, וזו נמשכת לכל אורך השנה ברציפות. 

	7.
	
	למעון שלנו ברעננה אושרו 35 פעוטות. בטבלה המקורית במכרז, נרשם צפי ל 40 פעוטות ובטבלה שצורפה להודעה שלכם עתה, נרשם 50 פעוטות. מה נכון?
	ברעננה יש צורך למענה עבור כ- 50 פעוטות השייכים לאוכלוסייה הרב נכותית, ולכ-16 פעוטות השייכים לאוכלוסיית האוטיסטים.


	8.
	אישורים שנחתמו במאי וביוני
	אישורי הבטיחות שלנו, אישורי משטרה ואישורים חיצוניים נוספים הוכנו במהלך התקופה עד להודעה שלכם. האם אישורים (כמו מהנדס למשל) שנחתמו במאי וביוני 2014 תקפים?
	ניתן להציג אישורים התקפים החל ממועד פרסום המכרז (מרץ 2014). 

	9.
	ערבות הצעה
	נדרשנו להאריך את תוקף הערבות עד ל 31.10.2014. מי נושא בעלות ההארכה?
	העלות היא על המציעים.

	10.
	שאלות טכניות לגבי ההגשה של ההצעה
	על מנת שנוכל להימנע מטעות טכנית, האם ניתן לקבל מכם את רשימת כל המסמכים, האישורים, הנספחים והטפסים הנדרשים לשלב ב'? מחוברת המכרז ומהעדכונים שנתקבלו לאחר מכן, לא ברור לנו במדוייק מהו חומר המסמכים הנדרש רק לשלב א' ושאין צורך להגישו שוב, ומהו חומר המסמכים הנדרש להגשה לשלב ב' (בין אם הוגש כבר בשלב א, ובין אם נדרש רק עכשיו להגישו).
	בהתאם לאמור בפנייה שנשלחה, יש להמציא עם הגשת ההצעה בשלב ב' את הנספחים הבאים:
1. נספח ב' (תצהיר קיצור חופשת הקיץ), חתום כנדרש.
2. תנאי סף 1.3.20 - העתק מהרישיון למעון המוצע או חתימה על ההתחייבות בנספח 2.2.
3. תנאי סף 1.3.20.4 – כל המסמכים הנדרשים בעניין המבנה המוצע (נספח 1.3.17.1 - בטיחות, נספח 1.3.17.2 - מיגון, מסמך המצביע על זכויות בנכס, נספח 1.3.17.3 - ביטחון ונספח 1.3.17.4 - מאפייני מבנה).
4. נספח 2.2 – "הצעה להפעלת מעון פרטני שלב ב" חתום כנדרש, בצירוף כלל המסמכים הנדרשים במסגרתו (קורות חיים, תעודות מקצועיות, המלצות, אישורי משטרה ועוד).
יובהר כי נספח א' מבוטל – ואין צורך להגישו. 

	11.
	תנאים להגשת הצעה, עמוד 2, סעיף א' - מועד תחילת תוקף המכרז החדש
	1. מהו המועד לתחילת תוקף מכרז זה, לאחר שמועד ההגשה נדחה ל 18.9? האם תחילת התוקף תהיה מה - 1.9.2014 (כלומר תחולה רטרואקטיבית), או  ממועד החתימה על החוזה, לאחר הזכייה?
2. במידה ותחילת התוקף תהיה במועד החתימה על החוזה החדש, לאחר הזכייה במכרז כלומר לאחר ה 1.9.2014), האם התשלומים החודשיים עד לחתימה יעברו כסדרם בתחילת החודש העוקב?
	1. תחילת הפעילות מכוח המכרז תהא לאחר החתימה על ההסכמים עם הזוכים בשלב ב', כאשר ינתנו למפעילים זמן התארגנות של חודשיים להעמדת מבנה וצוות להפעלת המעון. 
2. המשרד פועל להארכת ההתקשרות עם הספקים המפעילים את המעונות מכח המכרז הקודם. ככל שיתקבל האישור הנדרש, יוארכו ההסכמים מכוח המכרז הקודם, ובהתאם יועברו התשלומים הנדרשים במסגרתו.

	12.
	
	במזרח ירושלים במיוחד, כמעט כל המבנים ללא היתר בניה, ולבטח ללא אישור אישור כבאות.

מצד אחד הוצאת אישור כבאות מצריכה הרבה חודשים ומצד שני, לפי דרישות הנספח הנ"ל במקרה זה יש לצרף להצעה  הנספח יחד עם כל המסמכים שהוצגו בפני הבודק, שמבין מסמכים אלו זה היתר הבניה. זה דבר אבסורדי.

השאלה: אם אני יכול לצרף להצעה את הנספח הנ"ל ללא כל המסמכים המצורפים ובמיוחד היתר הבניה ?
	ניתן להמציא את האישורים הנדרשים במסגרת בדיקת בודק הבטיחות (נספח 1.3.17.1) לידי המשרד, תוך חודשיים ממועד ההודעה על הזכייה בשלב ב', ואין חובה להציגם עם הגשת ההצעות במסגרת שלב ב'.

	13.
	
	מה עלי לעשות כדי להאריך את הערבות עד ל- 31/10/2014?


	יש לפנות לבנק לצורך הארכת הערבות.

	14.
	
	כדי לעבור את שלב ב' מה עלינו לעשות, האם אנו צריכים להעביר אליכם מסמכים נוספים?

	יש לצרף את כל המסמכים הנדרשים במסגרת הפנייה שנשלחה למציעים. 
ראו פירוט במענה לשאלה מס' 10.

	15.
	
	האם אלו המסמכים היחידים החסרים לנו או שעלינו לשלוח אליכם מסמכים נוספים?


	השאלה אינה ברורה. 

ראו פירוט בשאלה מס' 10 לעניין המסמכים הנדרשים במסגרת שלב ב'. 

	16.
	כוח אדם
	בפנייה להגשת הצעות לשלב ב', על המציעים לצרף להצעתם כוח אדם מוצע להפעלת המעון, האם נדרש להציג איש מקצוע אחד מכל סוג או כמות כוח אדם בהתאם לנדרש לשם הפעלת מעון בהתאם לתקנות.

לדוג': לשם הפעלת מעון אשר יכול לקלוט 25 פעוטות נדרש 2 גננות. האם בעת הגשת ההצעה נדרש להציג 2 גננות או גננת אחת?
ראוי להדגיש: שגם לאחר זכיה במכרז, אין התחייבות של המשרד להפניית פעוטות וע"כ לדרוש מהמציע להעמיד כבר כעת כוח אדם להפעלת מעון בתפוקה מלאה הינה דרישה מכבידה ובלתי הגיונית.
	בשלב הגשת ההצעה נדרש להציג איש מקצוע אחד מכל סוג הנדרש במכרז. 
יובהר, כי לאחר קבלת הודעת הזכייה ולצורך הפעלת המעון, יהיה על המציע להציג כוח אדם בהתאם למספר הפעוטות במעון שיפעיל, הכל בהתאם להיקפי המשרה המפורטים בתקנות. 

	17.
	כללי
	הגשת הצעות עבור המכרז הינה כבר לאחר תחילת שנה"ל תשע"ה,

מן הראוי שהמשרד יציג את מדיניותו - כיצד ינהג המשרד במקרה שמפעיל מעון קיים לא זכה במכרז זה, בעוד שספק אחר אשר אינו מפעיל כיום יזכה, האם הילדים יועברו ממסגרת למסגרת במהלך שנה"ל? [דבר אשר יפגע רבות בטובת הפעוטות]

אלו השלכות יהיו לכך על הספק והזוכה? 
	לא מדובר בשאלת הבהרה לפניית המשרד בשלב ב'. 
למעלה מן הצורך, יובהר כי במקרה בו ספק חדש יבחר להפעלת מעון קיים, יפעל המשרד  בהתאם לאפשרויות העומדות בפניו במסגרת דיני המכרזים, בשים לב לטובת הפעוטות ולצרכים המקצועיים.

	18.
	כללי
	הגשת הצעות מכרז זה מתבצעת לאחר תום תקופת ההסכם להפעלה מכוח המכרז הקודם.

לא ניתנו עדיין הנחיות למפעילים הקיימים, האם עליהם להפעיל מעונות ללא הסכם? ללא תקצוב? מה יקרה במידה וספק אחר יהיה הזוכה בהפעלת המעון באותו אזור בו הם מפעילים?
	לא מדובר בשאלת הבהרה לפניית המשרד בשלב ב'. 

למעלה מן הצורך יובהר כי המשרד פועל בימים אלו להארכת ההתקשרות עם הספקים המפעילים את המעונות מכח המכרז הקודם, ובהתאם תצא הודעה למפעילים.  

	19.
	
	עקב דחייה במועד הגשת הצעות, כיצד לנהוג עם נספח א' – אשר אינו רלוונטי.
	האמור בסעיף א' בחלק "תנאים להגשת ההצעה" בפנייה שנשלחה, וכן נספח א' – מבוטלים בזאת. 
יובהר כי על המציעים שיבחרו במסגרת שלב ב' להיות ערוכים ומוכנים להפעלת המעון, תוך חודשיים מיום ההודעה על הזכייה בשלב ב'. 
נספח 1.3.17.4 יתוקן בהתאם, רצ"ב נספח מתוקן. 

	20.
	
	בנספח זה כפי שפורסם בחוברת המכרז בשלב א', מופיע סעיף 3.1 אשר בו על המציע לכתוב לאיזה מעון מכוונת הצעתו.

בנספח זה כפי שפורסם בפנייה להגשת הצעות לשלב ב', לא מופיע כיצד לציין לאיזה מעון מוגשת ההצעה?
	על המציע לציין במסגרת נספח 2.2, בסעיף 3 את מספר הפעוטות המרבי אותו יוכל לקלוט במסגרת המוצעת על ידו. 
על המציע לציין את סוג האוכלוסייה של המעון המוצע על ידו, וכן הרשות בה ימוקם המעון.

לצורך כך יתוקן הנספח באופן הבא:

מתחת לאמור בסעיף 3.11, תבוא הטבלה הבאה:
מס' מסגרת
מס' פעוטות 

אוכלוסייה
רשות
רצ"ב נספח 2.2 מתוקן בהתאם. יובהר כי מלבד הוספת הטבלה הנ"ל בסעיף 3.11 הנספח נותר כפי שפורסם בפנייה, ולא נערך בו כל תיקון נוסף.

	במידה ואנו מעוניינים להפעיל מעון עבור אוכלוסיות שונות בכיתות נפרדות, (כיתה לאוכלוסייה X וכיתה לאוכלוסיית Y – באותו מעון), כיצד עלינו לציין זאת בהצעתנו?
	במקרה זה, יש לציין את מס' הפעוטות המירבי מכל סוג אוכלוסייה אותו יכול המציע לקלוט במסגרת המוצעת. 
בנוסף ראו הבהרה במענה לשאלה מס' 20. 

	אנו נדרשים להציג אישור מיועץ בטיחות, הכולל אישורים על המבנה כדוגמת אישור כיבוי אש ובודק חשמל...

היות ואנו עדיין לא יודעים אם הצעתנו תזכה במכרז, אנו לא משקיעים בהתאמת המבנה לשמש כמעון  באופן מלא בהתאם לכל הדרישות, אולם במידה ונזכה נוכל להתאימו לפי הנדרש בפרק הזמן הנדרש במכרז,

א. האם אנו יכולים לדחות הגשת נספח זה עד לאחר קבלת הודעה ע"כ שהצעתנו היא הזוכה?

ב. גם במידה ונדרש להציג כעת אישור מיועץ בטיחות, האם ניתן לא לצרף כעת את כל המסמכים המופיעים באישורו?

נ.ב בנספח 1.3.17.2 – מציע המציג מבנה בבנייה לא נדרש כעת לצרף אישורים על קיומו של מרחב מוגן אלא ניתן להסתפק בהתחייבות, לכאורה אין הבדל בין הדרישות וע"כ גם לגבי נספח 1.3.17.1 ראוי שניתן יהיה להסתפק בהתחייבות או לחילופין בהצגת כל האישורים רק לאחר קבלת ההודעה על זכיה במכרז.
	יש להגיש במועד הגשת ההצעה את נספח בודק הבטיחות (נספח 1.3.17.1) חתום כנדרש.
יחד עם זאת, ניתן להמציא את האישורים הנדרשים במסגרת בדיקת בודק הבטיחות (נספח 1.3.17.1) לידי המשרד, תוך חודשיים ממועד ההודעה על הזכייה בשלב ב', ואין חובה להציגם עם הגשת ההצעות במסגרת שלב ב'.

	קיימת התייחסות לכך שבמקרה והמבנה המוצע הינו בבעלות הרשות המקומית נדרש להציג התחייבות הרשות המקומית להעמדת מבנה להפעלת מעון ל 3 שנים.

האם ניתן להציג התחייבות הרשות להעמדת מבנה מתאים לשימוש המעון גם ללא הצגת מבנה מסוים?
	לא, בהתחייבות הרשות יש לציין מבנה מסוים להפעלת המעון. 

	המועד שנקבע הוא 25.8.14, באמצע חופשת הקיץ של עובדי העמותות, לרבות המנהלים ומנהלי מעונות היום השיקומיים. לפיכך השאלות – ככל שהעמותות מודעות בכלל למועד - הן חלקיות ולא ממצות. מבקשים מועד נוסף לשאלות.
	לא ינתן מועד נוסף לשאלות. 

	"יובהר כבר עתה, כי בכוונת המשרד לערוך שינוי בתקנות מעונות יום שיקומיים (רישוי, סל שירותים לפעוטות עם מוגבלות ותנאי טיפול בהם), התשס"ח – 2008, בכל הנוגע לזמני הפעלת המעון, כך שחופשת הקיץ תתקצר בשבוע ימים ותתקיים בין התאריכים 12/8-31/8. החל מתחילת שנת הלימודים התשע"ה (1.9.2014), יתווסף לתעריף החודשי סכום של 131 ₪ לחודש (1,572 ₪ בשנה), עבור כל פעוט. 
יובהר, כי השינוי האמור יחול על המפעילים כבר לעניין חופשת הקיץ שתתקיים במהלך שנת הפעילות 2015, גם במידה ולא יתבצע שינוי בתקנות בנושא זה, והמפעילים מתחייבים להפעיל את המסגרת, בהתאם לשינוי זה. 

על המציע לחתום על תצהיר בנוסח המצורף כנספח ב'."

השאלה: האם אפשר שלוח הזמנים שפורסם על ידי משרד התמ"ת למעונות היום והוא המחייב על פי התקנות יסתור את המכרז וניאלץ לחתום על התחייבות לכך???

	ראו המענה לשאלה מס' 6. 

	קיימות רשויות מקומיות שאינן מוכנות להתחייב ל-3 שנים בהקצאת מבנים. התנאי לא סביר בנסיבות הענין (יכולת המציע לעמוד ביתר תנאי המכרז, פטור מהצורך בשכירות על ידי ההקצאה של הרשות , הארכה מוכחת בפועל של ההקצאות מדי תקופה).

התשובה שניתנה לשאלה: " נוסח הסעיף לא ישונה. יובהר כי המציע רשאי להציג מבנה שאינו בבעלות הרשות המקומית, בהתאם לאמור בסעיף 1.3.20.4.3.1/2.
האם סביר שהעמותה תיאלץ לוותר על הקצאה חינם של הרשות לשנתיים גם אם היא מתחייבת לספק מבנה חלופי בשנה השלישית והיה ולא תוארך ההקצאה? מתבקש ללכת כאן לקראת העמותות .
	התשובה שניתנה בשלב א' נותרת בעינה. 

	בסעיף 1.3.7.2 כתוב "על המציע לצרף להצעתו העתק מהרישיון או לחתום על התחייבות בנספח 2.2 בחוברת ההצעה". אבל, לא מופיע נוסח התחייבות כלשהו בנספח 2.2. האם אפשר לנסח לבד התחייבות ולכתוב אותה בהמשך לסעיף 4 "רישיון למעון מוצע"??
	החתימה של המציע על ההצהרה בסיום נספח 2.2, מהווה גם החתימה על התחייבות המציע לעניין הרישיון. 

	המעון נמצא בשלב של הגשת בקשה להיתר בניה לשיפוץ גדול כולל בניית ממ"ד. אם אפשר לדחות את בדיקת המבנה מבחינת בטיחות (נספח 1.317.1) עד אחרי סיום השיפוץ ובניית הממ"ד?
	יש להגיש בשלב הגשת הגשת ההצעות, את נספח 1.3.17.1 מלא וחתום כנדרש, גם במקרה בו נערך שיפוץ במבנה לצורך התאמתו לדרישות המכרז. 

לאחר ביצוע ההתאמה ובטרם אכלוס המעון, יש להמציא לידי המשרד, מסמך מאת בודק הבטיחות, אשר מתייחס למבנה לאחר ביצוע ההתאמות, הכל בהתאם לנדרש במסגרת הנספח.

	בנספח 2.2, סעיף 1 ניסיון המציע, תיאור מהות השירותים האם יש לפרט את כלל השירותים הניתנים כגון: בדיקות ומעקב שמיעתי, הכנה לשתל, הדרכת הורים וכו' או שמספיק לתאר בכותרת: חינוך, טיפול ושיקום לקויי שמיעה.
	יש לפרט את מהות השירותים שניתן, תוך פירוט הנושאים העיקריים בהם ניתן השירות. 

	בנספח 2.2, סעיף 1.1 וסעיף 1.2, מה ההבדל בין הטבלאות, מבחינתנו הטבלה הראשונה מכילה בתוכה גם את הטבלה השניה,  האם נדרש להפריד בין השניים
	בטבלה המופיעה בסעיף 1.1 יש לפרט את הניסיון של המציע בהפעלת מסגרות לילדים עם מוגבלויות מגיל לידה עד גיל 6. 
בטבלה המופיעה בסעיף 1.2 יש לפרט את הניסיון של המציע במתן שירותים לפעוטות אשר זכאים למעון יום שיקומי על פי חוק והתקנות בגילאי חצי שנה עד 3 שנים.

בכל טבלה יש לפרט את הניסיון הרלוונטי האמור. 

	בנספח 2.2, סעיף 5, כח אדם מוצע למעון / למעון שלוחה, בתיאור שם הלקוח מקבל השירות, האם הכוונה למקום העבודה של כח האדם (מקום עבודה קודם שלהם)?
	הכוונה היא לאיש הקשר של הלקוח אשר קיבל את השירות מאיש הצוות המוצע, ואשר מוצג כניסיון רלוונטי של אותו איש צוות.

	מי צריכים להיות הממליצים – הורים או משרד ממשלתי?
	על ההמלצות להיות ממשרדי ממשלה ורשויות מקומיות או מגופים ציבוריים אחרים.

	מי או איפה ניתן לקבל הדרכה/הסביר מהי הפרוצדורה וכיצד ניתן להוציא רישיון למעון יום שיקומי.
	דרך הגשת בקשה לרישיון ותנאיו מופיעים בפרק "רישוי המעון" בתקנות מעונות יום שיקומיים (רישוי, סל שירותים לפעוטות עם מוגבלות ותנאי הטיפול בהם), תשס"ח-2008 (להלן – התקנות). 
למידע נוסף ניתן לפנות למפקחי המשרד. 

	האם השבוע האחרון הוא במתכונת קייטנה לרווחתם של המשפחות בקיץ.
	השבוע האחרון הינו במתוכנת שבוע עבודה רגיל.

	שאלת הבהרה: הארכת שנת הפעילות במתכונת של קייטנה, הם היא עד 11/8 כולל?
	כן, הפעילות במעון תיארך עד ליום 11/8, והחל מיום 12/8 ועד ליום 31/8 תתקיים חופשת הקיץ. 

	36
	
	מס' פעוטות שהמעון יכול להכיל  - על פי מה לקבוע את מס' התלמידים במעון ?
	על המציע לפרט את מספר הפעוטות המירבי אותו יוכל לקלוט במסגרת המוצעת על ידו, וזאת בהתאם לדרישות המבנה והצוות כאמור בהוראות חוק מעונות יום שיקומיים, תש"ס-2000 (להלן – החוק) ובתקנות.

	במידה ואין לנו עדיין רשיון למעון אנו יכולים לכתוב רק 9 פעוטות בסעיף 3.11?
	בהתאם לתנאי המכרז, מפעיל חדש שאין ברשותו רישיון למעון המוצע, יהיה רשאי להגיש הצעה ובמסגרתה לציין את מס' הפעוטות המירבי אותו יוכל לקלוט במסגרת, אך זכיה במכרז בשלב ב', תאפשר איכלוס של עד תשעה פעוטות בלבד. החל מהפעוט העשירי המשרד לא יפנה פעוטות נוספים למעון עד להסדרת הרישיון.
לעניין מפעילים קיימים, הנמצאים בהליך הסדרת הרישיון – כל מקרה ידון לגופו והמשרד לא יפנה למעון/שלוחה פעוטות חדשים, עד לקבלת הרישיון.

	האם לאור דחיית המועדים יש לחתום על נספח א' כפי שהוא (דהיינו להיות ערוך ומוכן להפעלת המעון עד ליום 1.9.14)?

האם יועבר נספח אחר?
	ראו המענה לשאלה מס' 19.

	אנו נגשים למכרז שלב ב ליותר ממחוז, לאיפה אני מצרף את הערבות הבנקאית המקורית, ומה עם שאר ההגשה הנוספים, אפשר לצרף העתק

	האם ניתן להגיש קורות חיים של צוות המעון באנגלית?
	לא ניתן, בהתאם לאמור בסעיף 1.9.1.4, ההצעות לרבות כל הנספחים, מכתבי ההמלצה אישורים וכל פרט הנדרש במכרז, יוצגו אר ורק בשפה העברית. 

	הצהרת סודיות- מתי נדרש להעביר הצהרת סודיות של כל צוות הצהרון? האם עם הגשת ההצעה או רק לאחר זכיה?
	את הצהרת הסודיות חתומה על ידי צוות המעון, יש להגיש רק לאחר קבלת הודעת הזכייה בשלב ב'.  

	האם מותר להשתמש בצוות כוח אדם המוצע ליותר ממעון ייעודי אחר, למשל מנהל שהוא קלינאי תקשורת האם ניתן להציע אותו כקלינאי תקשורת במעון ייעודי אחר?
	ניתן לעשות כן, ככל שאיש הצוות המוצע יקיים אחר הוראות התקנות לעניין היקפי המשרה הנדרשים בכל תפקיד. 

	מציע המגיש בשלב ב' הצעה למספר מחוזות ו/או למספר מסגרות באותו מחוז- האם עליו להגיש ערבות הצעה או אישור על הארכת תוקף הערבות עבור כל מחוז/מסגרת בנפרד או עבור כל המחוזות/מסגרות יחד היות שמדובר בערבות של מכרז המסגרת מס' 128/2014 (שלב א')?
	במקרה שמוגשת הצעה למספר מחוזות ו/או למספר מסגרות באותו מחוז, יש להגיש ערבות הצעה אחת.

	האם החתימה בסוף נספח 2.2 ממלאת את הדרישה של ההתחייבות שיש לחתום עליה במקרה שבו אין עדיין רשיון למעון המוצע?  
	כן. 

ראו בנוסף המענה לשאלה מס' 27. 

	במסגרת שלב א' של מכרז 128/2014 להפעלת מעונות יום שיקומיים הגשנו צ'ק ערבות בנקאית ע"ס 30,000 ש"ח, הצ'ק יצא בתאריך 12/05/14 ועל כן הוא בתוקף עד 12/11/2014. 

משמעות הדבר שאיננו צריכים להגיש הארכת תוקף לערבות, נכון?

	כאשר המעון נמצא בתוך בית חולים, האם ניתן להחתים על הטפסים את ממונה הבטיחות ו/או מהנדס של ביה"ח?
	כן, במקרה כזה ניתן להציג אישור של ממונה הבטיחות ו/או מהנדס ביה"ח, כי המבנה המשמש את המעון עומד בכל דרישות הבטיחות של ביה"ח. 
אישור זה יחליף החתימה על נספח 1.3.17.1 על ידי בודק בטיחות.  

	בכמה העתקים יש להגיש את ההצעה? 
	יש להגיש את ההצעה בשני עותקים: מקור והעתק. 

	כאשר צורף בתור ערבות מציע  -  שיק בנקאי  אשר תוקפו לתאריך בלתי מוגבל, האם יש להחליפו בערבות ביצוע?
	ככל שהמציע יבחר כזוכה בשלב ב', יהיה עליו להעביר ערבות ביצוע, בהתאם לסעיף 1.7.2 למכרז. 

	האם אנחנו צריכים למלא את כל הפרטים בקובץ החדש שצירפת או שאפשר להמשיך למלא את המפרט שהעברנו לכם בשלב א' ואותו להגיש?
	יש למלא את כל הנספחים המצורפים לפנייה שנשלחה בשלב ב'. 
יובהר כי נספחים אלו הופיעו אף במפרט המכרז שפורסם, אך בשלב א' נדרש היה להגישם ריקים, כאשר הם חתומים בראשי תיבות בלבד. 

כעת בשלב ב', יש להגישם מלאים וחתומים כנדרש. 

	52
	
	האם עלינו למלא את הקובץ החדש שנשלח? או שניתן להמשיך למלא את המפרט עצמו כפי שהגשנו בשלב א'? 
התוכן שלהם מבחינת שלב ב' והתנאים אינו שונה ולהתחיל להחתים מורשי חתימה, עו"ד ומהנדסים וכו' מחדש ייקח הרבה יותר זמן מהזמן שנתתם לנו (שלושה ימים).
	ככל שהמסמכים הנדרשים במסגרת שלב ב', מולאו כנדרש כבר בשלב א', ניתן להגיש כעת העתק של המסמכים, והצהרה מאת המציע, כי המסמכים מחייבים את המציע נכון למועד הגשת ההצעות בשלב ב'. 

	53
	
	שאלה לגבי כתב ערבות ביצוע – כרגע אין צורך בערבות אלא רק בעת זכייה?  
	ערבות ביצוע תידרש לאחר קבלת ההודעה על הזכייה בשלב ב'. 

	54
	
	כיצד אני מציין, לאיזה מעון אני מגיש את ההצעה?
כלומר, אני זכיין של רב נכותי ואוטיזם.

בעיר X   קיימת אפשרות למעון אוטיזם ולמעון רב נכותי,

כיצד אני מציין  - לאיזה מעון מכוונת ההצעה?
	ראו המענה לשאלה מס' 20.  

	55
	
	האם הצעת מספר ילדים צריכה להיות בהתאם לרישיון הקיים או בהתאם למספר הילדים שאנחנו חושבים שיהיה ניתן לכלול ברישיון עתידי.
	מס' הפעוטות המירבי המוצע, יהא בהתאם ליכולת המסגרת לקלוט את מס' הפעוטות, הכל בהתאם לדרישות החוק והתקנות בעניין מבנה וצוות. 
יובהר כי ככל שהרישיון הקיים למציע מתייחס למס' פעוטות מועט יותר מהמוצע בפנייה, יוכל המציע הזוכה לקלוט פעוטות בהתאם לרישיון הקיים בלבד, ועד להסדרת הרישיון על ידו עבור מס' הפעוטות הנוסף, לא יופנו פעוטות נוספים מעבר למס' הפעוטות המאושר במסגרת הרישיון הקיים. 

	56
	
	מה ההשלכות ל- 50 ילדים – כשבפרוש כתוב במכרז חלק א' שלא יעלה על 40.
	מס' הפעוטות המצוין מתייחס למס' המכסות הצפוי באותה רשות עבור סוג האוכלוסיה המצוינת.

המכסות יחולקו עבור כל רשות וסוג אוכלוסייה למציעים בעלי הניקוד הגבוה ביותר בשלב ב', בהתאם למספר הפעוטות המרבי שצוין כי המסגרת יכולה להכיל, ובכפוף לכך שהמספר המרבי של הפעוטות בכל מסגרת יהיה עד 40 פעוטות.

	57
	
	לוח החופשות שונה בין השלבים:

האם תקין וחוקי ששלב ב' שונה משלב א' מהותית?
	ראה המענה לשאלה מס' 6. 

	58
	
	האם לאור העובדה שהדבר נקבע טרם שינוי בתקנה ...האם מתוכנן שיח עם מפעילי מעונות יום כדי לבחון השלכות ושיפוי אובייקטיבי?
	לא מדובר בשאלת הבהרה לפנייה בשלב ב'. 

למעלה מן הצורך יובהר כי נושא חופשת הקיץ נדון בשירות אל מול הנהלת המשרד, ובמסגרת זו הגיעו לסיכומים בדבר זמן קיצור חופשת הקיץ ועדכון התקציב בהתאם. 

	59
	
	האם להערכתם הזמן הקצר להגשה מאפשר לבחון בצורה תקינה הרחבת הפעילות באזורים חדשים?
	לא מדובר בשאלה הבהרה לפנייה במסגרת שלב ב'. 

	60
	
	למה לא הוצע (או למה לא להציע) בין ההקלות הקלה של זמן לגבי הוכחת רשות שימוש ל- 3 שנים? במיוחד הרי – כיידוע לכם - להוציא מסמך כזה מהרשויות המקומיות לוקח זמן.
	אין שינוי בנוסח הסעיף. יובהר כי המציע רשאי להציג מבנה שאינו בבעלות הרשות המקומית, בהתאם לאמור בסעיף 1.3.20.4.3.1/2.

	61
	
	האם במכרז שלב ב' יש מקום למילוי הצעה להפעלת מעונות יום שיקומיים 

במקומות שלא הפעלנו בעבר ושלא קיימים בהם שירותי מעון יום שיקומי כיום?
	כן. 
ראו המענה לשאלה מס' 20.

	62
	
	אנחנו מבקשים להפעיל מעון בקריית מלאכי שאינו קיים כרגע הוא בשלבי בינוי שלנו 

כמו כן אינו מעון זה אינו נכלל ברשימה שציינתם במכרז....

ההנחה היא שבבוא היום תצטרכו לפרסם עבורו בקשה לבחירת ספק 

האם גם עלינו מוטל להגיש כבר את החלק השני במכרז???

מאחר ואין לי נתונים כלל על מבנה ולא על כ"א
	בהתאם לפניות שנשלחו למציעים, בקרית מלאכי ישנו צפי לקליטה של 20 פעוטות רב נכותיים, ו- 10 פעוטות אוטיסים. 

ככל שיעלה צורך נוסף מהשטח לקליטה של פעוטות נוספים אשר תצריך פתיחה של מעון יום שיקומי נוסף, יבצע המשרד פנייה נפרדת למציעים הנכללים במאגר לעניין האיזור והאוכלוסייה הרלוונטית. 



	63
	
	האם מודיעין נחשב תחת מחוז ירושלים או תחת מחוז ת"א- מרכז?
	מחוז מרכז.

	64
	
	האם אנו נדרשים להגיש כל מחוז בנפרד או אחד עם חלוקה פנימית למחוזות?
	ראו המענה לשאלה מס' 20. 
יובהר כי הפנייה למציעים נערכה לפי מחוז, ולפיכך, ככל שמוגשת הצעה למס' מחוזות, יש להגיש המענה לפנייה בנפרד לכל מחוז ומחוז. 

	65
	
	ניסיון המציע בכותרת "ניסיון בהפעלת מעון יום שיקומי לאוכלוסייה ייעודית"

מהו הפירוש "אוכלוסייה ייעודית" והאם אין חפיפה בין הטבלה הזו לבין הטבלאות המופיעות בעמוד 12 סעיף גדול 1 סעיפים קטנים 1.1  1.2
	לעניין הניקוד באמת המידה בסעיף 2.2 בטבלת הניקוד 1.12.3.1, יחשב ניסיון בהפעלת מעון יום שיקומי שבו למעלה מ-50% מהאוכלוסיה במעון הינה על רצף האוטיזם או ליקויי שמיעה או עיוורים וליקויי ראיה או פעוטות עם צרכים רפואיים מורכבים/מיוחדים.
הטבלאות בסעיפים 1.1 ו- 1.2 מתייחסות לניסיון אחר - הפעלת מסגרות לילדים עם מוגבלויות מגיל לידה עד גיל 6, וכן במתן שירותים לפעוטות אשר זכאים למעון יום שיקומי על פי חוק והתקנות בגילאי חצי שנה עד 3 שנים.



	66
	
	ניסיון בהפעלת מעון יום שיקומי לאוכלוסיה יעודית – האם הכוונה לניסיון לכל הגילאים ולכל הרמות? ( מכיוון שלנו יש ניסיון רב בטווח כל הגילאים ורמות התפקוד).
	יש להציג את כל הניסיון הקיים למציע בהפעלת מעון יום שיקומי ייעודי.

	67
	
	הצהרת סודיות- מתי נדרש להעביר הצהרת סודיות של כל צוות הצהרון? האם עם הגשת ההצעה או רק לאחר זכיה?


	ראו המענה לשאלה מס' 41.  

	68
	
	איך אנו אמורים לענות על סעיף למסמכי המכרז – בעלות על מבנה
	יש לצרף להצעה את המסמכים הנדרשים להוכחת זכויות המציע בנכס המוצע. 

	69
	
	לא ברור לנו אם מדובר במעונות קיימים ויש להניח שיש להם ספקים בפועל או מדובר במסגרות חדשות ואם כן היכן יש צורך ?
	במכרז מפורטים מס' הפעוטות הצפוי בכל רשות, לפי סוג האוכלוסייה. 

	70
	
	האם עלינו למלא את הקובץ החדש שנשלח? או שניתן להמשיך למלא את המפרט עצמו כפי שהגשנו בשלב א'? 
התוכן שלהם מבחינת שלב ב' והתנאים אינו שונה ולהתחיל להחתים מורשי חתימה, עו"ד ומהנדסים וכו' מחדש ייקח הרבה יותר זמן מהזמן שנתתם לנו (שלושה ימים).
	ככל שהמסמכים הנדרשים במסגרת שלב ב', מולאו כנדרש כבר בשלב א', ניתן להגיש כעת העתק של המסמכים, והצהרה מאת המציע, כי המסמכים מחייבים את המציע נכון למועד הגשת ההצעות בשלב ב'. 

	71
	
	שאלה לגבי כתב ערבות ביצוע – כרגע אין צורך בערבות אלא רק בעת זכייה?  
	ערבות ביצוע תידרש לאחר קבלת ההודעה על הזכייה בשלב ב'. 

	73
	
	כיצד אני מציין, לאיזה מעון אני מגיש את ההצעה?
כלומר, אני זכיין של רב נכותי ואוטיזם.

בעיר X   קיימת אפשרות למעון אוטיזם ולמעון רב נכותי,

כיצד אני מציין  - לאיזה מעון מכוונת ההצעה?
	ראו המענה לשאלה מס' 20. 

	77
	
	שינוי במספר הפעוטות בין שלב א' לשלב ב'-

ישנו שינוי במספר הפעוטות בין שלב א' לשלב ב'. על המשרד לקחת בחשבון שהעמותה קיבלה על עצמה התחייבות על סמך הנחיות המשרד (בשלב א'), וכי היעדר ההתאמה בין הנחיות המשרד, התחייבויותיו, מצגיו כלפי העמותה, כלפי הקרן לפיתוח שירותים מיוחדים לנכים וצדדים שלישיים אחרים- עלול לגרום לעמותה נזקים כספיים, בשל החלטות המשרד.
	כבר בעת פרסום המכרז במרץ 2014, נאמר במפורש במסמכי המכרז כי מספר המעונות, השלוחות ובפרט מספר הפעוטות המובאים במסגרת נספח 2.1.2 עשוי להשתנות, ואין בנתונים המובאים בנספח כדי לחייב את  המשרד.


	78
	
	קיצור חופשת הקיץ-

קיצור חופשת הקיץ עלולה לגרום לפגיעה בזכויות העובדים מאחר וישנם עובדים שלא יוכלו לממש את הזכאות השנתית לחופשה. פגיעה כזאת בעובדים גורמת נזק לעמותה אשר תיהיה חשופה לאי עמידה בדיני עבודה הקבועים בחוק. בנוסף, הארכת שנת הלימודים תשחק את העובדים, העובדים בעבודה שוחקת וקשה.
	אין שינוי בנוסח הסעיף.  

	79
	
	רישיון מעון- 

ישנן רשויות מקומיות המעמידות מבנה לתקופה הנמוכה מ-3 שנים, מאחר והחלטה של הקצאת מבנה דרושה לקבל היתר מועדת הקצאות. בפרק זמן שניתן (כחודש ימים) ועדת הקצאות אינה מתכנסת ולא תיהיה החלטה בנושא. האם ניתן להשלים את המסמכים לאחר הגשת המכרז?
	אין שינוי בנוסח הסעיף.

יובהר כי יש להגיש את המסמכים המעידים על זכויות המציע בנכס המוצע יחד עם הגשת ההצעות.  

	78
	
	האם נדרשת ערבות לשלב זה? 

במכרז המקורי נכללים 3 עמודים הנוגעים לערבות (עמ 55, 86 ו-87). ערבות הצעה בהתאם לעמוד 55 צורפה להגשת שלב א' כמתבקש, אך לא ברור לי האם ומה נדרש מבחינת ערבות לשלב ב'?
(ערבות ביצוע/הארכת ערבות ההצעה, ראו עמודים 86 כתב ערבות ביצוע ו-78 חלף ערבות).

	יש לצרף להצעה ערבות הצעה בנוסח שפורסם במפרט המכרז או אישור על הארכת תקופת הערבות הבנקאית שהוגשה בשלב א' שתהיה בתוקף עד ליום 31.10.2014. 
על המציעים להגיש את אישור הארכת הערבות הבנקאית או ערבות ההצעה עד המועד האחרון להגשת הצעות שנקבע ליום ה' 18.09.2014בשעה 12:00.



המפרט יפורסם באתר האינטרנט של מינהל הרכש הממשלתי ובאתר האינטרנט של משרד הרווחה והשירותים החברתיים. 

יודגש כי המפרט המעודכן הוא המפרט הקובע ואותו יש להגיש חתום עם ההצעה.

ב ב ר כ ה ,

הריני להצהיר כי קיבלתי את טופס שאלות תשובות והמפרט המתוקן לידיי:

______________________    _____________________    ______________________     

תאריך                                           שם המציע                                   תפקיד 

______________________    _____________________    ______________________     

נציג/ה המציע המוסמך/ת            חתימה וחותמת                           עוסק מורשה/מס' זהות/מלכ"ר

______________________    _____________________    ______________________     

פקס                                               טלפון נוסף/ נייד                        כתובת דואר אלקטרוני-E.mail
�








�בת אל – יש לשנות בהסכם. 


�דפנה – לא בטוחה לגבי זה, לא התייחסנו לזה במכרז, ובכלל לא הפרדנו בערבות בין שלב א' שזה כניסה למאגר ושלב ב' שזה הפנייה להפעלת מעון ספציפי.


�דפנה – כנ"ל... 


�דפנה, להתייחסותך. 

